wannaphong/clean_thaiwikipedia huggingface dataset:
# ธรรมปาละ (จักรพรรดิ)
ธรรมปาละ (อักษรสิทธัม: 50px, Dha-rmma-pā-la;Extracted from the Bodhgaya stone inscription, Mahâbodhi, or the Great Buddhist Temple under the Bodhi Tree at Buddha-Gaya, Alexander Cunningham, Plate XXVIII, 3, 1892. ; ครองราชย์ในคริสต์ทศวรรษ 770 - คริสต์ทศวรรษ 810) เป็นผู้ปกครององค์ที่สองแห่งจักรวรรดิปาละในภูมิภาคเบงกอล อนุทวีปอินเดีย พระองค์เป็นพระราชโอรสและผู้สืบทอดต่อจากโกปาละที่ 1 ผู้ก่อตั้งราชวงศ์ปาละ พระองค์ขยายดินแดนจักรวรรดิอย่างมากและทำให้ปาละมีอำนาจเหนืออินเดียตอนเหนือและตะวันออก

ธรรมปาละปกครองเหนือบริเวณที่ปัจจุบันคือเบงกอลและรัฐพิหาร และแต่งตั้งผู้ได้รับการแต่งตั้งที่ Kannauj พงศาวดารปาละยังอ้างว่าผู้ปกครองอินเดียเหนือหลายพระองค์ยอมรับในอำนาจอธิปไตยของพระองค์ แต่คำกล่าวอ้างเหล่านี้ดูเหมือนจะเกินจริง ธรรมปาละพ่ายแพ้ต่อ Gurjara-Pratiharas สองครั้ง แต่ในแต่ละครั้ง Rashtrakuta ในช่วงต่อมาได้พ่ายแพ้ต่อ Pratihara ทำให้ปาละมีอำนาจเหนืออินเดียเหนือ ผู้ดำรงตำแหน่งถัดจากธรรมปาละคือเทวปาละ พระราชโอรสผู้ขยายจักรวรรดิให้กว้างกว่าเดิม

 รัชสมัย 
นักประวัติศาสตร์ระบุรัชสมัยโดยประมาณตามคำจารึกและบันทึกประวัติศาสตร์หลายแห่งที่แตกต่างกัน ซึ่งมีการระบุไว้ดังนี้:

 นักประวัติศาสตร์ รัชสมัยโดยประมาณ RC Majumdar (1971) 770-810 AM Chowdhury (1967) 781-821 BP Sinha (1977) 783-820 DC Sircar (1975–76) 775-812
# ระบบขนส่งมวลชนกรุงเทพ
บริษัท ระบบขนส่งมวลชนกรุงเทพ จำกัด (มหาชน) (, BTSC) หรือ บีทีเอสซี เป็นบริษัทในเครือของบีทีเอส กรุ๊ป โฮลดิ้งส์ (BTSG ชื่อเดิมคือบริษัท ธนายง) บีทีเอสซีเป็นผู้ให้บริการรถไฟฟ้าบีทีเอส, รถโดยสารด่วนพิเศษ สายสาทร-ราชพฤกษ์, รถไฟฟ้าสายสีทอง, รถไฟฟ้ามหานคร สายนัคราพิพัฒน์ และรถไฟฟ้ามหานคร สายสีชมพู

 ประวัติและการดำเนินงาน 
บริษัท ระบบขนส่งมวลชนกรุงเทพ จำกัด (มหาชน) ก่อตั้งขึ้นใน พ.ศ. 2535 โดยนายคีรี กาญจนพาสน์ เพื่อดำเนินการตามสัมปทานของบริษัทธนายง ในการก่อสร้างและให้บริการระบบรถไฟฟ้าขนส่งมวลชนยกระดับในกรุงเทพมหานคร ซึ่งเป็นโครงการที่อยู่ในระหว่างการวางแผนในขณะนั้น ก่อตั้งขึ้นในรูปแบบของบริษัทร่วมทุน โดยมีพันธมิตรหลัก ได้แก่ บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน), บริษัท ซิโต และ บริษัท ไดเคอร์ฮอฟ แอนด์ วิทแมน บริษัทจดทะเบียนในตลาดหลักทรัพย์ใน พ.ศ. 2539 แต่หลังจากเกิดวิกฤตการณ์ต้มยำกุ้งใน พ.ศ. 2540 บริษัทประสบปัญหาขาดทุนอย่างหนัก จึงต้องเข้าสู่กระบวนการฟื้นฟูกิจการและการปรับโครงสร้างหนี้ในช่วง พ.ศ. 2549-2551 ใน พ.ศ. 2553 บริษัทธนายงเปลี่ยนชื่อเป็น บีทีเอส กรุ๊ป โฮลดิ้งส์ และเข้าซื้อหุ้นในบีทีเอสซีคิดเป็นสัดส่วน 94.6% ทำให้บีทีเอส กรุ๊ป โฮลดิ้งส์กลายเป็นผู้ถือหุ้นใหญ่ในบีทีเอสซี

ระบบขนส่งมวลชนกรุงเทพดำเนินงานรถไฟฟ้าบีทีเอส ซึ่งเปิดให้บริการเมื่อ พ.ศ. 2542 เป็นผู้ได้รับสัมปทานในการดำเนินงานรถไฟฟ้าบีทีเอสสายแรกของกรุงเทพฯ ครอบคลุมเส้นทางจากสถานีหมอชิตถึงสถานีอ่อนนุช (สายสุขุมวิท) และสถานีสนามกีฬาแห่งชาติถึงสถานีสะพานตากสิน (สายสีลม) ซึ่งบริษัทเป็นผู้ลงทุนทั้งหมด และได้ขยายเส้นทางรถไฟฟ้าเพิ่มเติมภายใต้สัญญาสัมปทานกับกรุงเทพมหานคร (ผ่านบริษัท กรุงเทพธนาคม) และการรถไฟฟ้าขนส่งมวลชนแห่งประเทศไทย (รฟม.) นอกจากนี้ยังดำเนินการรถโดยสารด่วนพิเศษ สายสาทร-ราชพฤกษ์ ซึ่งเปิดให้บริการเพียงสายเดียวในปี 2553 และรถไฟฟ้าสายสีทอง ซึ่งเปิดให้บริการในปี 2563 อีกด้วย
# เหตุระเบิดพุทธคยา พ.ศ. 2556
ณ วันที่ 7 กรกฎาคม พ.ศ. 2556 เกิดเหตุระเบิด 10 ลูกระเบิดทั้งในและรอบบริเวณมหาโพธิวิหาร แหล่งมรดกโลกของยูเนสโกที่พุทธคยา ประเทศอินเดีย โดยมีผู้ได้รับบาดเจ็บจากแรงระเบิด 5 คน ซึ่งรวมพระสงฆ์ 2 รูป ส่วนอุปกรณ์อีกสามชิ้นถูกหน่วยเก็บกู้ระเบิดปลดชนวนในคยาหลายพื้นที่

ตัววิหารกับต้นพระศรีมหาโพธิ์ (ที่พระโคตมพุทธเจ้าตรัสรู้) ไม่ได้รับความเสียหาย อย่างไรก็ตาม ทางกรมสำรวจโบราณคดีอินเดียยืนยันความเสียหายต่อโครงสร้างใหม่ในเขตวิหาร บุคคลระหว่างประเทศ อย่างทะไลลามะ มหินทา ราชปักษา ประธานาธิบดีศรีลังกา และอองซานซูจี ผู้นำฝ่ายค้านพม่า ประณามการโจมตีนี้ จากนั้นในวันที่ 4 พฤศจิกายนของปีเดียวกัน สำนักงานสอบสวนแห่งชาติประกาศว่ามุญาฮิดีนอินเดีย กลุ่มก่อการร้ายอิสลาม มีส่วนเกี่ยวข้องกับเหตุระเบิดครั้งนี้

ศาลพิเศษของสำนักงานสอบสวนแห่งชาติประกาศตัดสินให้ผู้ก่อการร้ายมุญาฮิดีนสัญชาติอินเดียที่ถูกกล่าวหาทั้ง 5 คน โดย Imtiyaz Ansari, Mujib Ullah, Omair Siddiqui และ Azharuddin Qureishi มีความผิดฐานก่อเหตุโจมตีและตัดสินให้จำคุกตลอดชีวิตตามพระราชบัญญัติ (การป้องกัน) กิจกรรมที่ผิดกฎหมาย และ พ.ร.บ.วัตถุระเบิด ส่วนผู้เยาว์คนหนึ่งถูกศาลเยาวชนตัดสินให้จำคุก 3 ปีในสถานแรกรับฝากขังเด็กและเยาวชนเมื่อ พ.ศ. 2560

ผู้ก่อการร้ายกล่าวถึงแรงจูงใจว่า การวางระเบิดทั้งใน พ.ศ. 2556 และ 2561 มีเป้าหมายเป็นพุทธสถาน เพื่อล้างแค้นต่อการฆ่าล้างเผ่าพันธ์ุชาวโรฮีนจาในประเทศพม่า ประเทศเพื่อนบ้านที่ประชากรส่วนใหญ่นับถือศาสนาพุทธ
# ภาษาเอ็นเรกัง
เอ็นเรกัง เป็นภาษาตระกูลออสโตรนีเซียนที่มีผู้พูดบนเกาะซูลาเวซี ประเทศอินโดนีเซีย จัดอยู่ในสาขาทางเหนือของกลุ่มย่อยซูลาเวซีใต้ และมีความใกล้ชิดกับภาษาดูรีและไมวาFriberg, Timothy and Thomas V. Laskowske. 1989. South Sulawesi languages. In: J.N.Sneddon (ed.), Studies in Sulawesi linguistics part 1, 1–17. (NUSA: Linguistic Studies of Indonesian and Other Languages in Indonesia, 31). Jakarta: Badan Penyelenggara Seri Nusa, Universitas Katolik Indonesia Atma Jaya.
# กรงดอกสร้อย
กรงดอกสร้อย  เป็นละครโทรทัศน์ไทยแนวพีเรียด-โรแมนติก-ดราม่า สร้างจากบทประพันธ์เรื่อง เพลิงรักนางบำเรอ ของ ชลาลัย (สุจิตรา จินตนาเรขา) บทโทรทัศน์โดย ณัฐพล โพธิ์แก้ว ผลิตโดย บริษัท โชว์อิท จำกัด ของ ปทิดา กำเนิดพลอย กำกับการแสดงโดย อดุลย์ บุญบุตร นำแสดงโดย ณวัสน์ ภู่พันธัชสีห์, นริลญา กุลมงคลเพชร, พีรวิชญ์ อรรถชิตสถาพร, พิมพ์ปวีณ์ โคกระบินทร์, ณัฐวุฒิ สกิดใจ และ ธัญญาเรศ เองตระกูล ออกอากาศทางช่อง 3 เอชดี ตั้งแต่วันที่ 21 กรกฎาคม – 25 สิงหาคม พ.ศ. 2566 และเผยแพร่ในระบบโทรทัศน์ผ่านสัญญาณต่อเนื่องบนเน็ตฟลิกซ์

 งานสร้าง 
ละครเรื่อง กรงดอกสร้อย เริ่มลองเสื้อผ้านักแสดงเมื่อกลางเดือนมิถุนายน พ.ศ. 2565 ต่อมามีพิธีบวงสรวงก่อนออกอากาศที่สตูดิโอช่อง 3 หนองแขม เมื่อวันที่ 30 มิถุนายน พ.ศ. 2566 วันเดียวกับที่ช่อง 3 เผยแพร่คลิปตัวอย่างตัวแรกของละคร ทั้งนี้ ละครเรื่องนี้เป็นละครโทรทัศน์เรื่องแรกที่นริลญาแสดงในบทนางเอก และเป็นละครโทรทัศน์เรื่องแรกที่พิมพ์ปวีณ์แสดงในบทนางร้าย

 นักแสดง 

 นักแสดงหลัก  บทบาท  ณวัสน์ ภู่พันธัชสีห์  นายแพทย์ภาส (หมอภาส)  นริลญา กุลมงคลเพชร  สร้อยอินทนิล (นิล) พีรวิชญ์ อรรถชิตสถาพร  รณภพ (ภพ)   พิมพ์ปวีณ์ โคกระบินทร์  สร้อยฟ้า (ฟ้า) ณัฐวุฒิ สกิดใจ  เจ้าแสงฟ้า   ธัญญาเรศ เองตระกูล  อรอาภา (เจ้าอร)นักแสดงสมทบบทบาท พิมดาว พานิชสมัย  จำเรียง ภัครมัย โปตระนันท์  สไบ  โอลิเวอร์ พูพาร์ท นายแพทย์วิเศษ   พิมพ์พรรณ ชลายนคุปต์ กมลา สรวงสุดา ลาวัณย์ประเสริฐ เจ้าส่องหล้า  ดวงตา ตุงคะมณี เจ้าสร้อยขวัญ  ศรุต นวประดิษฐกุล  กล้า   น้ำหนึ่ง สุทธิเดชานัย  รำเพย  ฌนิศชา พิมล์ทอง  บัวผัด  ชไมพร สิทธิวรนันท์  หยด   วรรณษา ทองวิเศษ  เจ้าจิราภรณ์   จันจิรา จันทร์พิทักษ์ชัย  ภัคสุภา   ศุภชัย สุวรรณอ่อน เมืองราม พรรษชล สุปรีย์  สะอาด   อัญชิสา เลี่ยวไพโรจน์  ทองใบ    สุรพันธ์ ชาวปากน้ำ  อินถา  ให้เกียรติรับเชิญบทบาท คณิน สแตนลีย์  นครินทร์  นักแสดงรับเชิญบทบาท ทัศนาวลัย จักรพงษ์  ด.ญ. ภูรดา กำเนิดพลอย น้ำใส (ลูกของรณภพและราตรี) จาตุรงค์ โกลิมาศ เสน ภูธฤทธิ์ พรหมบันดาล เจ้ายุงคำ  รุ้งลาวัณย์ โทนะหงษา  นรี ณัชยาพัคน์ เพิ่มสุริยา  วรรณา (วรรณ) ดวงฤทัย ศรัทธาทิพย์   ด.ช. วิน สกุลแสงประภา ภาส (วัยเด็ก)  ด.ญ. ณลิตา สีห์อนุกูล สร้อยอินทนิล (วัยเด็ก)  ด.ญ. ณิชมน ละดาพรพิพัฒน์ สร้อยฟ้า (วัยเด็ก)  กันตพงศ์ เจริญสุข เสน (วัยเด็ก) พนัชษ์กรณ์ ฤกษ์ศิริอารี แสงฟ้า (วัยเด็ก)  ด.ญ. อรวรรยา โตสมบัติ สไบ (วัยเด็ก)  มูรัด ยาพิจิ มิสเตอร์เฮนรี่ โลแกน เมย์ เฟื่องอารมย์ เศรษฐินีที่พระนคร

 กระแสตอบรับ 
ละครเรื่อง กรงดอกสร้อย เป็นละครที่ได้กระแสตอบรับค่อนข้างดีโดยในตอนจบทำเรตติ้งในกรุงเทพฯ สูงถึง 5.92 ขณะที่ทั่วประเทศสูงถึง 4.38 และยอดผู้ชมสดผ่านออนไลน์สูงถึง 260,000 คน

 เพลงประกอบละคร 

 สะอื้น - (เพลงเปิด) โดย ศรัณย์รัชต์ ดีน
 เจ็บแค่ไหนก็ยังรักเธอ - (เพลงปิด) โดย ชวรินทร์ เพริศพิริยะวงศ์
# ซือหม่า กวาง
ซือหม่า กวาง (17 พฤศจิกายน ค.ศ. 1019 – 11 ตุลาคม ค.ศ. 1086) ชื่อรอง จฺวินฉือ  เป็นนักประวัติศาสตร์ นักการเมือง และนักเขียนชาวจีน เป็นขุนนางบัณฑิตระดับสูงของราชสำนักราชวงศ์ซ่ง ผู้ประพันธ์ตำราประวัติศาสตร์จือจื้อทงเจี้ยน ซือหม่า กวางเป็นขุนนางสายอนุรักษ์นิยมผู้ต่อต้านการปฏิรูปของหวาง อันฉือ

 ประวัติช่วงต้น 
ซือหม่า กวางได้รับการตั้งชื่อตามสถานที่เกิดคือจังหวัดกวางโจฺว ที่ซึ่งซือหม่า ฉือ  ผู้บิดารับราชการเป็นนายอำเภอของอำเภอกวางชาน ตระกูลซือหม่าเดิมมาจากอำเภอเซี่ยในจังหวัดฉ่านโจฺวและอ้างว่าสืบเชื่อสายจากสุมาหู (司馬孚 ซือหม่า ฝู) ขุนนางของวุยก๊กในยุคสามก๊กเมื่อศตวรรษที่ 3 เกร็ดประวัติที่มีชื่อเสียงเล่าเรื่องที่ครั้งหนึ่งซือหม่า กวางในวัยเด็กเคยช่วยชีวิตเพื่อนที่ตกลงไปในถังน้ำขนาดใหญ่ที่ใส่น้ำจนเต็ม ในขณะที่เด็กคนอื่น ๆ แตกตื่น ซือหม่า กวางหยิบก้อนหินขึ้นมาอย่างใจเย็นและทุบไปที่ก้นถังทำให้เกิดรู เมื่อน้ำรั่วออกมา เพื่อนของซือหม่า กวางก็รอดชีวิตจากการจมน้ำ

ซือหม่า กวางขณะอายุ 6 ปีครั้งหนึ่งเคยฟังการบรรยายเกี่ยวกับจั่วจฺว้านตำราประวัติศาสตร์เมื่อศตวรรษที่ 4 ก่อนคริสตกาล ซือหม่า กวางรู้สึกประทับใจถึงขนาดสามารถเล่าเรื่องราวให้ครอบครัวฟังเมื่อกลับไปถึงบ้าน ซือหม่า กวางกลายเป็นนักอ่านตัวยง "ถึงขั้นที่ไม่รู้สึกหิว ไม่รู้สึกกระหาย ไม่รู้สึกหนาว ไม่รู้สึกร้อน"

ซือหม่า กวางประสบความสำเร็จในขั้นต้นในฐานะบัณฑิตและข้าราชการเมื่อเพิ่งอายุยี่สิบปี ซือหม่า กวางสอบผ่านการสอบขุนนางด้วยตำแหร่งสูงสุึดเป็นจิ้นชื่อ (進士 "บัณฑิตนครหลวง") และรับราชการไปอีกหลายปีหลังจากนั้น

 ชีวิตการทำงาน 

 เสียชีวิต 
thumb|ศาลซือหม่าเหวินกงในอำเภอเซี่ย มณฑลชานซี เป็นศาลและสุสานของตระกูลซือหม่า และเป็นที่ฝังศพของซือหม่า กวาง

 ความสำเร็จ
# ฮาร์วีย์ บานส์
ฮาร์วีย์ ลูวิส บานส์ (เกิด 9 ธันวาคม 1997) เป็นนักฟุตบอลอาชีพชาวอังกฤษ ผู้เล่นตำแหน่งปีกให้กับสโมสรนิวคาสเซิลยูไนเต็ดในพรีเมียร์ลีก

 ประวัติ 
บานส์เกิดที่เบิร์นลีย์ แลงคาเชอร์ และเติบโตที่เคานต์สธอร์ป เลสเตอร์เชอร์Leicester City starlet Harvey Barnes commits future to club with four-year deal – Leicester Mercury. Retrieved 9 March 2018. เขาเป็นลูกชายของอดีตนักฟุตบอลอาชีพ พอล บานส์ เขามีเชื้อสายสก็อตผ่านปู่ย่าตายายของเขา
# จือจื้อทงเจี้ยน
จือจื้อทงเจี้ยน  เป็นงานอ้างอิงบุกเบิกของประวัติศาสตร์นิพนธ์จีน รวบรวมเสร็จในปี ค.ศ. 1084 ในยุคราชวงศ์ซ่งเหนือในรูปแบบบันทึกเหตุการณ์ที่บันทึกประวัติศาสตร์จีนตั้งแต่ 403 ปีก่อนคริสตกาลถึง ค.ศ. 959 ครอบคลุมยุคสมัยของ 16 ราชวงศ์และกินช่วงเวลาเกือบ 1,400 ปี บันทึกหลักจัดเป็น 294 ม้วนตำรา (เจฺวี่ยน  เทียบเท่ากับ "บท" ของหนังสือ) มีตัวอักษรจีนทั้งหมดประมาณ 3 ล้านตัว

ในปี ค.ศ. 1065 จักรพรรดิซ่งอิงจงมีรับสั่งให้ขุนนางชื่อซือหม่า กวาง (ค.ศ. 1019–1086) เป็นผู้นำโครงการในการรวบรวมข้อมูลประวัติศาสตร์ของจีน พระราชทานทุนและอำนาจในการแต่งตั้งเจ้าหน้าที่ของตนเองแก่ซือหม่า กวาง ซือหม่า กวางและคณะใช้เวลา 19 ปีในการทำงานจนสำเร็จลุล่วง และนำบันทึกประวัติศาสตร์จือจื้อทงเจี้ยนขึ้นถวายจักรพรรดิซ่งเฉินจง (ผู้ขึ้นครองราชย์ถัดจากจักรพรรดิซ่งอิงจง) ในปี ค.ศ. 1084 จือจื้อทงเจี้ยนได้รับการตอบรับเป็นอย่างดี และมีอิทธิพลอย่างมากต่อทั้งนักวิชาการและในระดับสาธารณชน
# มิสเตอร์โกลบอล 2022
มิสเตอร์โกลบอล 2022  เป็นการประกวดมิสเตอร์โกลบอลครั้งที่ 8 จัดขึ้นเมื่อวันที่ 11 กุมภาพันธ์ ค.ศ. 2022 ณ เชียงใหม่, ประเทศไทย โดย Juan Carlos Ariosa จาก ประเทศคิวบา เป็นผู้ครองตำแหน่งในปีนี้

 ผลการประกวด 
 ลำดับ 
 ผลการประกวด ผู้เข้าประกวด มิสเตอร์โกลบอล 2022  – Juan Carlos Ariosa
|-
| รองอันดับ 1|
  – Oscar Guerrero
|-
| รองอันดับ 2|
  – William Gama
|-
|5 คนสุดท้าย|
  – Kim Hee Won
  – Setthapon Thongsuk
|-
|15 คนสุดท้าย|
  – Demian Salinas
  – Chena Ram Choudhary
  – Ángel Garciglia
  – Senator Isinwa
  – Mehmet Ağazade
  – Julio Dulanto
  – Daniel Dejneżenko
  –  Pierre Nel
  –  Jesús Miguel 
 ''' – Thạch Kiêm Mara

 ลำดับการประกาศชื่อ 
15 คนสุดท้าย
 
 
 
 
 
 
 
 
 
 
 
 
 
 
 5 คนสุดท้าย
 
 
 
 
 3 คนสุดท้าย
 
 
 

 รางวัลพิเศษ 
 รางวัล ผู้เข้าประกวดBest Charming Smile  – Kim Hee WonBest in Swimwear  – Mehmet Vahip AgazadeBest Model  – Santer WillyBest National Costume  – Mark AvendañoMister Congeniality  – Samuel AtanaMister Photogenic  – Juan Carlos AriosaMister Popularity  – Senator IsinwaMost Inspiring Gentleman  – Angel Garciglia colspan=2 Smart Guy by E-Outfitting  - Shein Min ThuSan Pu Loei Favorite  – Setthapon ThongsukMr. Smile with Elephants  – Mehmet Vahip AgazadeBright Face by Na Siri Clinic  – Ángel GarcigliaMister Lookergang Model (Looker Thailand)  – Kim Hee WonShining Skin by Herb Gold  – Daniel Dejneżenko

 ผู้เข้าประกวด 
39 ผู้เข้าประกวดที่ได้รับการยืนยัน:
 ประเทศ/ดินแดน  ผู้เข้าประกวด  คะแนนเบื้องต้น   Boris Gurtner  7.62   Matthias Coenjaarts  7.55   William Gama  8.50   Khorn Lythean  7.09   Benjamin Filiatrault  7.25   Demian Salinas  8.29   Oscar Guerrero  8.25  Juan Carlos Ariosa  8.45   Leon Vonaký  7.34   Samuel Atana  7.43   Michael Gómez  7.25   Maxime Klinger  7.66   Abdias Augustin  7.79   Kenson Seto  7.94   Chena Ram Choudhary  8.61   Sandhi Jonson  7.41   Sosuke Ichinohe  7.95   Jacky Phimmachak  7.96   Calvin Chan  7.79   Ángel Garciglia  8.12   Shein Min Thu  7.54   Fransel Meyers  7.71   Nutan Shrestha  7.67   Senator Isinwa  8.53   Mehmet Ağazade  8.23   Carlos Córdova  7.61   Julio Dulanto  8.19   Daniel Dejneżenko  8.15   Mark Avendaño  8.09   Jorge Andrés Guzmán  8.02   Sean Nicholas Sutiono  7.48   Pierre Nel  8.57   Kim Hee Won  8.34   Jesús Miguel  8.59   Hans Nathan Koch  8.02   Willy Santer  7.49   Setthapon Thongsuk  8.59   Joshua Long  8.04   Thạch Kiêm Mara  8.35
# รายชื่อโบราณสถานในกรุงเทพมหานคร (เขตคลองสานและธนบุรี)
|}

 เชิงอรรถ
# รายชื่อโบราณสถานในจังหวัดสงขลา (อำเภอเมืองสงขลาและสิงหนคร)
แหล่งข้อมูลอื่น 

สงขลา
# ซูแปร์เลกา ฤดูกาล 2022–23
ซูแปร์เลกา ฤดูกาล 2022–23 หรือ ซูแปร์เลกา เกรเดมบันกา ฤดูกาล 2022–23 ตามชื่อของผู้สนับสนุนหลัก  เป็นการแข่งขันฤดูกาลที่ 78 ของอิตาเลียนวอลเลย์บอลลีก นับตั้งแต่เริ่มจัดการแข่งขันครั้งแรกในปี ค.ศ. 1946 จัดการแข่งขันโดย เลกาปัลลาโวโลเซเรียอา  ซึ่งอยู่ภายใต้ดูแลของ สหพันธ์วอลเลย์บอลอิตาลี (FIPAV) โดยเริ่มการแข่งขันในวันที่ 1 ตุลาคม ค.ศ. 2022 และสิ้นสุดในวันที่ 17 พฤษภาคม 2023

โกนัดเรจโจเอมีเลีย ได้รับการเลื่อนชั้นขึ้นมาในซูแปร์เลกา หลังจากคว้าแชมป์เซเรียอา 2 ฤดูกาล 2022–23 แต่เนื่องจากสนามเหย้าของสโมสรไม่ผ่านมาตรฐานของซูแปร์เลกา ดังนั้น เอมมา วิลลัส เอาเบย์ ซีเอนา จึงได้รับการเลื่อนชั้นแทน

อีตัส เตรนตีโน คว้าแชมป์สมัยที่ห้า หลังจากเอาชนะกูชีเน ลูเบ ชีวีตาโนวา 3–2 เกม และมาเตย์ คาซีย์สกี ได้รับการเสนอชื่อให้เป็นผู้เล่นทรงคุณค่าในนัดชิงชนะเลิศ

 รูปแบบการแข่งขัน 
ในฤดูกาลนี้มีทีมร่วมแข่งขัน 12 ทีม ซึ่งแบ่งออกเป็นสองรอบ คือ ฤดูกาลปกติ และรอบเพลย์ออฟ โดยแต่ละทีมจะต้องแข่งขันทั้งหมด 22 นัด ในระบบพบกันหมดแบบเหย้าและเยือน เมื่อจบฤดูกาลปกติ 8 อันดับแรกของฤดูกาลปกติจะผ่านเข้าสู่รอบเพลย์ออฟ และทีมที่อยู่อันดับสุดท้ายของตารางจะต้องตกชั้นสู่เซเรียอา 2 ในฤดูกาลหน้า

8 อันดับแรกของฤดูกาลปกติจะผ่านเข้าสู่รอบก่อนรองชนะเลิศโดยจะจับคู่ตามลำดับ (อันดับ 1 พบกับ 8, 2 พบกับ 7, 3 พบกับ 6 และ 4 พบกับ 5) รอบก่อนรองชนะเลิศจะต้องแข่งขันในระบบ 2 ใน 3 นัด ส่วนรอบรองชนะเลิศและนัดชิงชนะเลิศจะต้องแข่งขันในระบบ 3 ใน 5 นัด ทีมที่มีอันดับดีกว่าจะได้เปรียบในการแข่งขันในสนามเหย้า และสนามเหย้าจะถูกเปลี่ยนหลังการแข่งขันทุกครั้ง เมื่อจบฤดูกาล 3 อันดับแรกของตารางอันดับการแข่งขันรอบสุดท้าย (รวมผลการแข่งขันของฤดูกาลปกติ) จะได้ผ่านเข้าไปเล่นในซีอีวีแชมเปียนส์ลีก ฤดูกาล 2023–24 และทีมอันดับ 4 จะได้สิทธิเข้าไปเล่นในซีอีวีคัพ ฤดูกาล 2023–24 

ส่วนทีมอันดับที่ 9–11 จะต้องแข่งขันรอบแรกเพลย์ออฟอันดับที่ 5 แบบเหย้าและเยือน ทีมที่แพ้ในรอบก่อนรองชนะเลิศและทีมที่ชนะรอบแรกเพลย์ออฟอันดับที่ 5 จะต้องแข่งขันกันแบบพบกันหมด โดย 4 อันดับแรก จะผ่านเข้ารอบรองชนะเลิศ รอบรองชนะเลิศและรอบชิงชนะเลิศจะแข่งขันแบบแพ้คัดออก ผู้ชนะในรอบเพลย์ออฟอันดับที่ 5 จะได้สิทธิ์เข้าร่วมการแข่งขันซีอีวีแชลเลนจ์คัพ ฤดูกาล 2023–24

 ฤดูกาลปกติ 
 ตารางคะแนน 
 ผ่านเข้าสู่รอบก่อนรองชนะเลิศ ผ่านเข้าสู่รอบเพลย์ออฟอันดับที่ 5 ตกชั้นสู่เซเรียอา 2

|}

 ตารางผลการแข่งขัน 

 รอบเพลย์ออฟ 
 สายการแข่งขัน 

 รอบก่อนรองชนะเลิศ 
|}

|}

|}

|}

 รอบรองชนะเลิศ 
|}

|}

 รอบชิงอันดับที่ 3 
|}

 รอบชิงชนะเลิศ 
|}

 รอบเพลย์ออฟอันดับที่ 5 
 รอบแรก 
 ผ่านเข้าสู่รอบแบ่งกลุ่ม

|}

 
 

 
 
|}

 รอบแบ่งกลุ่ม 
 ผ่านเข้าสู่รอบชิงอันดับ 5–8

|}

นัดที่ 1

|}

นัดที่ 2

 
|}

นัดที่ 3

 
|}

นัดที่ 4

 
|}

นัดที่ 5

 
|}

 รอบชิงอันดับที่ 5 
สายการแข่งขัน

รอบรองชนะเลิศ
|}

รอบชิงอันดับที่ 5

|}

 อันดับการแข่งขัน 

 ผ่านเข้าสู่ซีอีวีแชมเปียนส์ลีก ฤดูกาล 2023–24 ผ่านเข้าสู่ซีอีวีคัพ ฤดูกาล 2023–24 ผ่านเข้าสู่ซีอีวีแชลเลนจ์คัพ ฤดูกาล 2023–24 ตกชั้นสู่เซเรียอา 2

อันดับทีม อีตัส เตรนตีโนกูชีเน ลูเบ ชีวีตาโนวากัส ซาเลส บลูเอ็นเนอร์จี ปีอาเซนซา4อลิอันซ์ มีลาโน5เวโร วอลเลย์ มอนซา6ซีร์ซาเฟตี ซูซา เปรูจา7ปัลลาโวโลปาโดวา8วัลซากรุปโมเดนา9วิทยู เวโรนา10ทอป วอลเลย์ ชิสแตร์นา11โจอีเยลลา ปริสมา ตารันโต12เอมมา วิลลัส เอาเบย์ ซีเอนา

 ชนะเลิศซูแปร์เลกา ฤดูกาล 2022–23 อีตัส เตรนตีโนสมัยที่ 5
# วัดศรีสุตาราม
วัดศรีสุตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสม็ดเหนือ อำเภอบางคล้า จังหวัดฉะเชิงเทรา ที่ดินตั้งวัดมีเนื้อที่ 19 ไร่ 3 งาน 6 ตารางวา

วัดศรีสุตารามตั้งเมื่อวันที่ 30 สิงหาคม พ.ศ. 2504 ผู้บริจาคที่ดินสร้างวัด คือ นายสี พรมศิริ และนายทองใบ วงษ์ภักดี ได้รับพระราชทานวิสุงคามสีมา เมื่อวันที่ 24 มีนาคม พ.ศ. 2512 มีเจ้าอาวาสรูปแรก คือ พระสุเมธ เจ้าอาวาสรูปปัจจุบัน คือ พระอธิการโกมินทร์ ฐานรโต 

อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 18 เมตร สร้างเมื่อ พ.ศ. 2511 เป็นอาคารคอนกรีตเสริมเหล็ก และมีศาลาการเปรียญ หอสวดมนต์ กุฏิสงฆ์ 5 หลัง และวิหาร นอกจากนั้นภายในที่ดินของวัดยังให้ทางราชการตั้งโรงเรียนชื่อว่า โรงเรียนวัดศรีสุตาราม (ภักดีสุตาประชาสรรค์) เริ่มก่อตั้งครั้งแรก เมื่อวันที่ 9 มกราคม พ.ศ. 2501 เริ่มแรกใช้ศาลาวัดในการทำการเรียนการสอน
# วัดหนองคอก
วัดหนองคอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 198/3 หมู่ 2 ในตำบลคลองตะเกรา อำเภอท่าตะเกียบ จังหวัดฉะเชิงเทรา มีเนื้อที่ 34 ไร่ 3 งาน 95 ตารางเมตร เป็นที่ดินได้รับอนุญาตจากกรมป่าไม้ในการใช้ประโยชน์

วัดหนองคอกสร้างตั้งแต่ พ.ศ. 2521 มีการพัฒนามาโดยตลอด และมีการจัดตั้งเป็นวัดเมื่อวันที่ 4 เมษายน พ.ศ. 2535 และได้รับจัดตั้งเป็น สำนักปฏิบัติธรรมประจำจังหวัดฉะเชิงเทรา เป็นแห่งที่ 15 เป็นแห่งเดียวในอำเภอท่าตะเกียบ เมื่อวันที่ 1 ตุลาคม พ.ศ. 2551 ผู้บริจาคคือ คุณพ่อหนู นาคสพัฒน์ คุณแม่สมบูรณ์ สีนวล แและคุณพ่อถวิล นามวงษา ตั้งชื่อวัดว่า "วัดหนองคอก" เพื่อสอดคล้องกับชื่อของหมู่บ้าน ในอดีตบริเวณวัดเป็นที่พักไม้ซุงหรือปางไม้ ของบริษัทสัมปทานป่าไม้
 วัดได้รับพระราชทานวิสุงคามสีมาเมื่อวันที่ 22 พฤศจิกายน พ.ศ. 2531
# ภาษาดูรี
ดูรี เป็นภาษาตระกูลออสโตรนีเซียนที่มีผู้พูดบนเกาะซูลาเวซี ประเทศอินโดนีเซีย ถือเป็นวิธภาษาที่มีอิทธิพล (prestige variety) ของกลุ่มภาษา Massenrempulu

ใน ค.ศ. 2010 มีผู้พูดภาษานี้เพียง 123,000 คน ทำให้ทางเอทโนล็อกจัดให้ภาษานี้อยู่ในกลุ่มภาษาที่ 'มีความเสี่ยง'
# อ้องค้าง
อ้องค้าง มีชื่อในภาษาจีนกลางว่า หวาง ค่าง  เป็นขุนนางของรัฐจ๊กก๊กในยุคสามก๊กของจีน

 ประวัติ 
อ้องค้างเป็นชาวเมืองจ๊ก (蜀郡 สู่จฺวิ้น) รับราชการเป็นเจ้าหน้าที่ในเมืองเองเฉียง (永昌郡 หย่งชางจฺวิ้น; ครอบคลุมพื้นที่บางส่วนทางตะวันตกของมณฑลยูนนานในปัจจุบัน) ของรัฐจ๊กก๊กในยุคสามก๊ก

ในปี ค.ศ. 223 ยงคีก่อกบฏในภูมิภาคหนานจงต่อต้านจ๊กก๊ก ยงคีตกลงสวามิภักดิ์ต่อง่อก๊ก ซุนกวนผู้ปกครองง่อก๊กจึงตั้งให้ยงคีเป็นเจ้าเมือง (太守 ไท่โฉฺ่ว)  ของเมืองเองเฉียง เมื่อยงคีเดินทางเพื่ออ้างสิทธิ์ควบคุมเมืองเองเฉียง อ้องค้างและเจ้าหน้าที่อีกคนของเมืองเองเฉียงชื่อลิคีปฏิเสธที่จะยอมรับความชอบธรรมของยงคี ทั้งคู่นำข้าราชการและราษฎรในท้องถิ่นต่อต้านยงคีและป้องกันไม่ให้ยงคีเข้าเมืองเองเฉียง(... 而郡太守改易，凱與府丞蜀郡王伉帥厲吏民，閉境拒闓。) จดหมายเหตุสามก๊ก เล่มที่. 43.

ในปี ค.ศ. 225 จูกัดเหลียงอัครมหาเสนาบดีแห่งจ๊กก๊กนำทัพจ๊กก๊กปราบกบฏในภูมิภาคหนานจง ยงคีถูกสังหารในที่รบ จูกัดเหลียงยกย่องอ้องค้างเป็นอย่างสูงที่ "ยังคงความภักดีแม้ถูกตัดขาดในที่ห่างไกลมากกว่าสิบปี" จึงมอบบรรดาศักดิ์ระดับถิงโหฺว (亭侯) และแต่งตั้งให้เป็นเจ้าเมืองเองเฉียง(而王伉亦封亭侯，為永昌太守。) จดหมายเหตุสามก๊ก เล่มที่ 43.
# ซื่อเหม่ย์
ซื่อเหม่ย์  หรือ ซีเม  เป็นย่านที่อยู่ในแทมเพอนิซ แถบตะวันออกของสิงคโปร์ ย่านนี้ยังเป็นที่ตั้งของสถานีซือเหม่ย์ในระบบรถไฟฟ้าสิงคโปร์ สายตะวันออก-ตะวันตกอีกด้วย

ประวัติและรากศัพท์
ชื่อ "ซือเหม่ย์" เป็นรูปแผลงเป็นพินอินจาก "Soo Bee" ตามเลนรองสั้นออกจากจาลันอางินเลาต์ที่มีชื่อว่า จาลัน Soo Bee โดยได้ชื่อนี้ในช่วงสูงสุดของนโยบาย "การทำให้เป็นพินอิน" ของรัฐบาล สส. คนปัจจุบันที่อยู่ในเขตเลือกตั้งจางี-ซือเหม่ย์คือ Jessica Tan

ซือเหม่ย์เคยเป็นกัมปงมลายู พื้นที่ขขนาดใหญ่ในนั้นคือสุสานชาวจีนที่มีชื่อว่า Hwa San Tng จากนั้นจึงถูกเคลียร์พื้นที่ในเดือนกุมภาพันธ์ ค.ศ. 1982 เพื่อเปิดทางให้กับอสังหาริมทรัพย์เอชดีบีที่ซือเหม่ย์ ช่วงหนึ่ง ถนนในอสังหาริมทรัพย์ตั้งชื่อตามสี่ยอดพธู (ไซซี, หวัง เจาจฺวิน, เตียวเสียน และหยางกุ้ยเฟย์) ในประวัติศาสตร์จีน ชื่อที่ทำให้สับสนเหล่านี้ได้รับการเปลี่ยนแปลงอย่างรวดเร็วหลังจากมีการร้องเรียน

การเดินทาง
thumb|200px|สถานีซือเหม่ย์
# หม่า จง
หม่า จง อาจหมายถึง:

ม้าต๋ง (馬忠 หม่า จง) นายทหารของซุนกวนผู้จับตัวกวนอูได้ในการซุ่มโจมตีระหว่างการรุกรานเกงจิ๋วของลิบอง
ม้าตง (馬忠 หม่า จง) ขุนพลของรัฐจ๊กก๊กในยุคสามก๊ก
# ชาวอีบัน
ชาวอีบัน  หรือ ชาวไดยักทะเล เป็นกลุ่มชาติพันธุ์ย่อยของชาวไดยักบนเกาะบอร์เนียว ในเอเชียตะวันออกเฉียงใต้

แต่เดิมชาวอีบันเป็นที่รู้จักในฐานะนักล่าหัวมนุษย์และผู้เร่ร่อน มีชื่อเสียงด้านความน่ากลัวในฐานะชนเผ่าที่แข็งแกร่งและมีความสามารถทางการรบ จนการเข้ามาของชาวยุโรป ต่อมาเข้าครอบครองพื้นที่บริเวณนี้ ทำให้การล่าหัวมนุษย์เริ่มหายไป อย่างไรก็ดีประเพณีอื่น ๆ ของชนเผ่ารวมถึงภาษาอีบันยังคงสืบเนื่องต่อมา ประชากรชาวอีบันส่วนใหญ่อาศัยอยู่ในรัฐซาราวัก ประเทศมาเลเซีย ประเทศบรูไน และจังหวัดกาลีมันตันตะวันตก ประเทศอินโดนีเซีย บ้านพื้นเมืองในจังหวัดกาลีมันตันตะวันตกเรียกว่า รูมะห์ปันไจ (rumah panjai) หรือ เบตัง (betang)
# พิชชารัตน์ เลาหพงศ์ชนะ
พิชชารัตน์ เลาหพงศ์ชนะ (เกิด 22 กุมภาพันธ์ พ.ศ. 2529)  เป็นนักการเมืองชาวไทย ปัจจุบันดำรงตำแหน่งรองประธานกรรมการคนที่ห้าในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) และสมาชิกสภาผู้แทนราษฎร แบบบัญชีรายชื่อ สังกัดพรรครวมไทยสร้างชาติ อดีตรองเลขาธิการพรรครวมไทยสร้างชาติ

 ประวัติ 
พิชชารัตน์ (สกุลเดิม: ทองประพาฬ) เกิดเมื่อวันที่ 22 กุมภาพันธ์ พ.ศ. 2529 สำเร็จการศึกษาบริหารธุรกิจมหาบัณฑิต Master of Business Administration

มีน้องสาวคือภัทรานันท์ ทองประพาฬ กรรมการบริหารพรรคโอกาสใหม่ 

ด้านครอบครัวสมรสกับนายชูรัฐ เลาหพงศ์ชนะ นักธุรกิจ กรรมการการไฟฟ้านครหลวง ซึ่งเป็นญาติปรีชา เลาหพงศ์ชนะ อดีตรัฐมนตรีช่วยว่าการกระทรวงอุตสาหกรรม มีบุตร 2 คนทรัพย์สิน 161 ล.'ชูรัฐ เลาหพงศ์ชนะ'บอร์ด กฟน.สามี'พิชชารัตน์'สส.พปชร.เงินลงทุน 92 ล.

 การทำงาน 
พิชชารัตน์ เข้าร่วมงานการเมืองกับพรรคพลังประชารัฐ และได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลำดับที่ 12 และได้รับเลือกตั้งเป็น ส.ส.สมัยแรก ต่อมาในเดือนมกราคม พ.ศ. 2566 เธอจึงได้ลาออกจากพรรคพลังประชารัฐและลาออกจาก ส.ส.2ส.ส.ลาออกเพิ่ม - "พิชารัตน์" ลาออก พปชร. ซบ "รวมไทยสร้างชาติ"  เพื่อย้ายไปร่วมงานกับพรรครวมไทยสร้างชาติ‘พิชชารัตน์ เลาหพงศ์ชนะ’ เชื่อมั่นบิ๊กตู่ เลือกซบ รทสช. หลังไขก๊อก ส.ส.พลังประชารัฐ  ซึ่งให้การสนับสนุนเสนอชื่อพลเอก ประยุทธ์ จันทร์โอชา เป็นนายกรัฐมนตรี

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรครวมไทยสร้างชาติ ลำดับที่ 6 ได้รับเลือกตั้งเป็น ส.ส.สมัยที่ 2 และหลังการเลือกตั้งดังกล่าว เธอได้ร่วมเป็นตัวแทนของพรรครวมไทยสร้างชาติในการหารือแนวทางแก้ไขปัญหาวิกฤติและทางออกของประเทศร่วมกันกับพรรคเพื่อไทย“พีระพันธุ์” นำทีมรทสช.ร่วมถกเพื่อไทย ย้ำจุดยืนต้องไม่มีก้าวไกล-แก้ 112"พีระพันธุ์" นำ "ทีมรทสช." หารือ "เพื่อไทย" ลั่นไม่เอา "ก้าวไกล" บอก "บิ๊กตู่" ไม่เกี่ยวข้องกับพรรคแล้ว

อย่างไรก็ตาม ในปี พ.ศ. 2568 เธอเป็นหนึ่งใน 18 สส. ที่นำโดยสุชาติ ชมกลิ่น ที่ขอแยกตัวออกจากพรรครวมไทยสร้างชาติ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๔, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๔, เล่ม ๑๓๙ ตอนพิเศษ ๑ ข หน้า ๔, ๑๔ กุมภาพันธ์ ๒๕๖๕
# เชียง
เชียง (เชียง: Rrmea) เป็นกลุ่มชาติพันธุ์ในประเทศจีน เป็นหนึ่งใน 56 กลุ่มชาติพันธุ์ที่ได้รับการยอมรับอย่างเป็นทางการจากสาธารณรัฐประชาชนจีน มีประชากรประมาณ 310,000 คนในปี ค.ศ. 2000 ส่วนใหญ่มีถิ่นอาศัยในพื้นที่แถบภูเขาทางตะวันตกเฉียงเหนือของมณฑลเสฉวน (Szechwan) ทางขอบด้านตะวันออกของที่ราบสูงทิเบต
# มารีโก (ประเทศดอมินีกา)
มารีโก  เป็นเมืองที่ใหญ่ที่สุดในเขตเซนต์แอนดรูว์ ในภาคตะวันออกเฉียงเหนือของประเทศดอมินีกา มีประชากร 2,676 คน เป็นที่ตั้งของ Fisheries Complex และสนามบินหลักของเกาะ

บ้านเกิดของ Wills Stratmore Stevens นักการศึกษาท้องถิ่น B.O Robinson อดีตเจ้าหน้าที่การศึกษา Doctor Watts Edison James นักการเมืองท้องถิ่น (อดีตนายกรัฐมนตรี) และ Billy Doctrove กรรมการคริกเกต มารีโกเคยเป็นชุมชนชั้นนำของดอมินีกาในช่วงเวลาหนึ่ง โดยผู้คนในชุมชนแห่งนี้ทำหน้าที่ในทุกด้านของภาครัฐและการพัฒนาชุมชนในท้องถิ่น อดีตผู้บัญชาการตำรวจ O N Philip และเจ้าหน้าที่ควบคุมศุลกากร Victoria Watty ก็มาจากมารีโกเช่นกัน สามารถกล่าวได้ว่ามารีโกเป็นผู้นำในการสร้างงาน การเกษตร และการเป็นผู้ประกอบการ นอกจากนี้มารีโกยังเป็นบ้านเกิดของอดีตวุฒิสมาชิกรัฐบาล Allan Jerry E Samuel ซึ่งเป็นสมาชิกที่อายุน้อยที่สุดที่ดำรงตำแหน่งในรัฐสภาในภูมิภาคแคริบเบียน นอกจากนี้ยังเป็นบ้านเกิดของ Lennox Linton อดีตผู้นำฝ่ายค้านอีกด้วย
# โหว จิง
ผลสืบเนื่อง
การกบฏของเขาสร้างความเสียหายอย่างใหญ่หลวงต่อราชวงศ์เหลียง ประมาณห้าปีหลังจากเขาเสียชีวิต นายพลเหลียง เฉิน ปาเสียน ได้ล้มล้างราชวงศ์เหลียงและก่อตั้ง ราชวงศ์เฉินของเขา
# คำผุย สีสวัสด์
ศาสตราจารย์ ท้าวมหาคำผุย สีสวัสด์  เป็นอดีตนายกรัฐมนตรีของรัฐบาลพระราชอาณาจักรลาวพลัดถิ่น ดำรงตำแหน่งตั้งแต่รัฐบาลพลัดถิ่นจัดตั้งขึ้นในปี พ.ศ. 2546 ท้าวคำผุยได้รับเลือกเป็นนายกรัฐมนตรีอีกครั้งในปี พ.ศ. 2548 และ พ.ศ. 2553 จนกระทั้งได้ถึงแก่อสัญกรรมเมื่อวันที่ 18 ตุลาคม พ.ศ. 2566